Пол Верлен
Светла нощ

Превод от френски: Гео Милев, 1922

chitanka.info

Бялата луна

свети във гората;

с ромон тих листата

тръпнат посред тоя

мир и тишина…

— О, мила моя.

Езерото спи;

нощний вятър стене

в черните върби,

долу във вълните

гладки отразени…

— Час на мечтите…

И велик покой

над сърце низпада

от вис небесата,

дето, пъстър рой,

бдят звезди над нас.

— Прелестен час.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.